open-index/open-wikipedia-markdown huggingface dataset:
หนาด

**หนาด** หรือ **หนาดใหญ่** หรือ **หนาดหลวง**  (L.) DC. ชื่ออื่นๆ คือ  คำพอง (เหนือ) ผักชีช้าง พิมเสน (กลาง) ใบหรม (ใต้) เป็นพืชล้มลุกในวงศ์ Compositae ใบรูปวงรีแกมขอบขนานผิวใบทั้งสองด้าน มีขนละเอียดหนาแน่นคล้ายเส้นไหม ปลายใบและโคนใบแหลมขอบใบหยักแบบซี่ฟันหรือฟันเลื่อย ใบมีกลิ่นหอมฉุน ดอกช่อ ดอกย่อยสีเหลืองมีริ้วประดับสีเขียวหลายชั้น ผลเดี่ยวเป็นเส้นยาวสีน้ำตาลมีขนสีขาวปลิวตามลมได้ 

ในใบพบสาร cryptomeridion มีฤทธิ์ลดการเกร็งของกล้ามเนื้อเรียบ เช่น กล้ามเนื้อหลอดลม ถ้านำไปกลั่นด้วยไอน้ำจะได้สารระเหยง่ายและสารกลุ่มฟลาโวนอยด์

หนาดเป็นพืชสมุนไพร ใบ แก้อาการเกร็งของกล้ามเนื้อ เป็นยาห้ามเลือด ยาเจริญอาหาร แก้โรคไขข้ออักเสบ เป็นยาบำรุงหลังคลอด แก้ไข้ ลดความดันโลหิต ขับพยาธิ ระงับประสาท ขับลม แก้จุกเสียดแน่นเฟ้อ แก้ปวดท้อง ขับเสมหะ แก้มุตกิด  ใบสด หั่นเป็นฝอยมวนกับยาฉุน สูบแก้ริดสีดวงจมูก  ยาชงจากใบ เป็นยาบำรุงธาตุ ขับลม ขับเหงื่อ ขับเสมหะ และระดู ใช้ผสมในน้ำอาบสมุนไพรหลังคลอด บำรุงผิวหนังให้ชุ่มชื้น แก้หิด ทั้งต้น แก้ไข้ แก้เจ็บหน้าอก แก้ปวดท้อง แก้อหิวาตกโรค ขับพยาธิ ลดความดันเลือด ระงับประสาท ใบและยอดอ่อน ต้มกินเป็นยาแก้ไข้ ขับเหงื่อ แก้จุกเสียด แน่นเฟ้อ ปวดท้อง ขับเสมหะ แก้ริดสีดวงจมูก ขับลมในลำไส้ ขับพยาธิ แก้บิด บำรุงกำลัง หรือบดเป็นผงผสมสุรา ใช้พอกหรือทาแผลฟกช้ำ ฝี  บาดแผลสด ห้ามเลือด แก้ปวดหลังเอว ปวดข้อ และแก้กลากเกลื้อน นำมากลั่นด้วยไอน้ำ จะได้พิมเสนตกผลึกออกมา นำมาทำเป็นยากิน แก้ปวดท้อง ท้องร่วง หรือขับลม ใช้ภายนอกเป็นผงใส่บาดแผล แก้แผลอักเสบ แก้กลากเกลื้อน และแผลฟกช้ำ นอกจากนั้น ในจีนและฟิลิปปินส์ใช้พืชชนิดนี้เป็นยาสมุนไพรเช่นกัน

## อ้างอิง

หมวดหมู่:วงศ์ทานตะวัน
หมวดหมู่:พืชที่ใช้ในอายุรเวท
หมวดหมู่:สมุนไพรไทย
ป้อมแดง

**ป้อมแดง** (, ) เป็นป้อมปราการในสมัยคริสต์ศตวรรษที่ 17 ในสมัยจักรวรรดิโมกุล โดยสมเด็จพระจักรพรรดิชาห์ชะฮัน ซึ่งตั้งอยู่ภายในเขตกำแพงเมืองของเดลีเก่า (Old Delhi) ซึ่งปัจจุบันอยู่ในเดลี ประเทศอินเดีย โดยป้อมปราการแห่งนี้ใช้เป็นที่ประทับของจักรพรรดิแห่งราชวงศ์โมกุล และยังเป็นที่ตั้งของเมืองหลวงแห่งใหม่ในรัชสมัยของสมเด็จพระจักรพรรดิชาห์ชะฮัน ที่มีชื่อว่า "ชาห์ชะฮันนาบาด" (Shahjahanabad) ซึ่งเป็นเมืองแห่งที่ 7 ที่ก่อตั้งภายในบริเวณเขตเดลี โดยพระองค์ทรงย้ายมาจากอัคราเพื่อที่จะสร้างความสวยงามและอลังการในรัชสมัยของพระองค์ โดยใช้โอกาสนี้ในการสร้างสรรค์สิ่งก่อสร้างและอาคารใหม่ๆได้ตามที่สนพระทัย ซึ่งเมืองหลวงแห่งใหม่นี้ตั้งอยู่ที่เดลีจนถึงปี ค.ศ. 1857 เมื่อจักรพรรดิบาฮาดูร์ชาห์ซาฟาร์ เสด็จลี้ภัยจากรัฐบาลของบริติชอินเดีย  

ป้อมแดงตั้งอยู่ริมแม่น้ำยมุนา ซึ่งเป็นที่มาของน้ำภายในคูเมืองโดยรอบกำแพงเมืองของป้อม บริเวณกำแพงเมืองทางมุมทิศตะวันออกเฉียงเหนือนั้นติดกับป้อมที่เก่ากว่า มีชื่อว่า "ป้อมซาลิมครห์" สร้างในรัชสมัยของสุลต่านอิสลามชาห์สุรี ในปี ค.ศ. 1546 โดยการก่อสร้างป้อมแดงนั้นใช้เวลาตั้งแต่ ค.ศ. 1638 จนถึงเสร็จสิ้นเมื่อ ค.ศ. 1648 ต่อมาได้มีการปรับปรุงต่อเติมครั้งใหญ่ๆในรัชสมัยของสมเด็จพระจักรพรรดิออรังเซพ และประปรายในรัชสมัยถัดๆมา ในปัจจุบันป้อมแดงได้รับการขึ้นทะเบียนเป็นมรดกโลก โดยองค์การยูเนสโก ในปี ค.ศ. 2007 

## อ้างอิง

## แหล่งข้อมูลอื่น

หมวดหมู่:แหล่งมรดกโลกในประเทศอินเดีย
หมวดหมู่:สิ่งก่อสร้างในเดลี

หมวดหมู่:ป้อมในประเทศอินเดีย
หมวดหมู่:ที่ประทับของจักรพรรดิ
วัน มิวสิก

**วัน มิวสิก** () เป็นค่ายเพลงของบริษัท เดอะ วัน เอ็นเตอร์ไพรส์ จำกัด (มหาชน) ในเครือบริษัท จีเอ็มเอ็ม แกรมมี่ จำกัด (มหาชน) ปัจจุบันผลิตผลงานเพลงประกอบละครโทรทัศน์ทางช่องวัน 31 และผลิตผลงานเพลงให้กับศิลปินในสังกัดช่องวัน 31 โดยมีบริษัท จีเอ็มเอ็ม มิวสิค จำกัด (มหาชน) เป็นผู้จัดจำหน่ายผลงานเพลง และมีผู้บริหารค่ายเพลงคือ กั้ง - กรณ์ ศิริสรณ์ ผู้ชนะเลิศเดอะสตาร์ ค้นฟ้าคว้าดาว ปี 10

## ประวัติ
เดิมมีชื่อว่า **เอ็กแซ็กท์ มิวสิก** () เป็นค่ายเพลงในเครือบริษัท เอ็กแซ็กท์ จำกัด ก่อตั้งโดย บอย - ถกลเกียรติ วีรวรรณ กรรมการผู้จัดการของเอ็กแซ็กท์เมื่อปี พ.ศ. 2556 เพื่อรองรับการต่อยอดและผลิตผลงานเพลงของศิลปินในสังกัดทั้งเอ็กแซ็กท์และซีเนริโอ เช่น ศิลปินจากรายการเดอะสตาร์ ค้นฟ้าคว้าดาว รวมถึงผลิตเพลงประกอบละครโทรทัศน์ของเอ็กแซ็กท์และซีเนริโอ จากเดิมที่จีเอ็มเอ็ม แกรมมี่ ลงทุนให้เป็นส่วนใหญ่

ต่อมาหลังจากเอ็กแซ็กท์และซีเนริโอโอนธุรกิจโทรทัศน์ทั้งหมดของตน พร้อมด้วยส่วนอื่นที่เกี่ยวข้อง ซึ่งรวมถึงค่ายเพลงเอ็กแซ็กท์ มิวสิก ไปขึ้นกับเดอะ วัน เอ็นเตอร์ไพรส์ เมื่อปี พ.ศ. 2558 แล้ว เอ็กแซ็กท์ มิวสิก ก็ยังคงผลิตเพลงประกอบละครโทรทัศน์ที่ออกอากาศทางช่องวัน 31 ซึ่งเป็นสถานีโทรทัศน์ในเครือเดอะ วัน เอ็นเตอร์ไพรส์ ตามเดิม โดยไม่มีการเปลี่ยนชื่อค่าย จนกระทั่งหลังจากเดอะ วัน เอ็นเตอร์ไพรส์ เข้าจดทะเบียนในตลาดหลักทรัพย์แห่งประเทศไทยเมื่อช่วงปลายปี พ.ศ. 2564 แล้ว เอ็กแซ็กท์ มิวสิก จึงเปลี่ยนชื่อค่ายเป็น **วัน มิวสิก** มาจนถึงปัจจุบัน

## ศิลปินในปัจจุบัน

## อ้างอิง

## แหล่งข้อมูลอื่น

* 
* 
* 
* 
* 

หมวดหมู่:ค่ายเพลงไทย
หมวดหมู่:ไทยป็อป
หมวดหมู่:เดอะ วัน เอ็นเตอร์ไพรส์
หมวดหมู่:ค่ายเพลงที่จัดจำหน่ายโดยจีเอ็มเอ็ม มิวสิค
หมวดหมู่:ค่ายเพลงที่ก่อตั้งในปี พ.ศ. 2556
หมวดหมู่:ก่อตั้งในประเทศไทยในปี พ.ศ. 2556
ผู้นำสูงสุดของเกาหลีเหนือ

**ผู้นำสูงสุด** () เป็นผู้นำสูงสุดโดยพฤตินัยของประเทศเกาหลีเหนือ ตำแหน่งนี้ไม่ได้ระบุในรัฐธรรมนูญเกาหลีเหนือ แต่ถูกระบุว่าประธานคณะกรรมการกิจการแห่งรัฐเป็นผู้นำสูงสุดของเกาหลีเหนือ เช่นเดียวกันกับรายงานจากกฎบัตรของพรรค เลขาธิการพรรคฯ เป็นผู้นำสูงสุดของพรรคแรงงาน ในอดีตภายใต้การปกครองคิม จ็อง-อิล ตำแหน่งนี้เคยเป็นของประธานคณะกรรมการป้องกันประเทศ ซึ่งดำรงตำแหน่งเลขาธิการพรรคฯ ด้วย ปัจจุบัน เลขาธิการพรรคแรงงานเกาหลีเป็นตำแหน่งทางการเมืองที่มีความสำคัญอันดับแรกของผู้นำสูงสุด

## รายชื่อ
### ผู้ดำรงตำแหน่งนี้

*ตำแหน่ง**หนา**สื่อถึงตำแหน่งสูงสุดของพรรคแรงงานเกาหลี

### ผู้นำพรรคแรงงานแห่งเกาหลี

* คิม จ็อง-อิล ในปัจจุบันถึงแก่อสัญกรรมแล้ว แต่ในการแก้ไขรัฐธรรมนูญแห่งสาธารณรัฐประชาธิปไตยประชาชนเกาหลี ได้สถาปนา คิม จ็อง-อิล เป็นเลขาธิการพรรคแรงงานเกาหลีตลอดกาล

## ดูเพิ่ม
* ประธานาธิบดีเกาหลีเหนือ
* ลัทธิบูชาบุคคลเกาหลีเหนือ

## อ้างอิง

## แหล่งข้อมูลอื่น
*World StatesmenNorth Korea


ก

หมวดหมู่:ตำแหน่งผู้มีอำนาจ
โทน (ละครโทรทัศน์)

**โทน** เป็นละครโทรทัศน์ ที่ดัดแปลงจากภาพยนตร์เรื่อง "โทน" บทประพันธ์ของ เปี๊ยก โปสเตอร์ ที่ออกฉายเมื่อปี พ.ศ. 2513 สร้างเป็นละครโทรทัศน์ครั้งแรกในปี พ.ศ. 2535 กำกับการแสดงโดย ชูศักดิ์ สุธีรธรรม นำแสดงโดย สันติสุข พรหมศิริ, จันจิรา จูแจ้ง ออกาอากาศทาง ช่อง 3 ครั้งที่ 2 ในปี พ.ศ. 2546 กำกับการแสดงโดย รุจน์ รณภพ นำแสดงโดย วินัย ไกรบุตร, เมทินี กิ่งโพยม ออกอากาศทาง ไอทีวี ออกาอากาศ ทุกวันศุกร์ - เสาร์ เวลา 18.00 น. - 19.00 และ **ครั้งที่ 3** ในปี พ.ศ. 2556 กำกับการแสดงโดย ชัยวุฒิ เทพวงษ์ นำแสดงโดย ชนะพล สัตยา, อัญรินทร์ ธีราธนันพัฒน์ และมีนักแสดงมากมายเป็นต้น ออกาอากาศทาง ช่อง 7 ทุกวันเวลา 18.45 - 19.50 น. เริ่มออกอากาศ 19 มิถุนายน พ.ศ. 2556 - 13 สิงหาคม พ.ศ. 2556

## รายชื่อนักแสดง
* นักแสดงนำในแต่ละปี

## อ้างอิง
* เพลงประกอบละคร

หมวดหมู่:ละครโทรทัศน์ไทยในปี พ.ศ. 2535
หมวดหมู่:ละครโทรทัศน์ไทยในปี พ.ศ. 2546
หมวดหมู่:ละครโทรทัศน์ไทยในปี พ.ศ. 2556
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ช่องไอทีวี–ทีไอทีวี
หมวดหมู่:ละครโทรทัศน์ที่กำกับโดย ชูศักดิ์ สุธีรธรรม
หมวดหมู่:ละครโทรทัศน์ที่กำกับโดย รุจน์ รณภพ
หมวดหมู่:ละครโทรทัศน์ไทยในคริสต์ทศวรรษ 1990
หมวดหมู่:ละครโทรทัศน์ไทยในคริสต์ทศวรรษ 2000
หมวดหมู่:ละครโทรทัศน์ไทยในคริสต์ทศวรรษ 2010
แอปเปิล I

**แอปเปิล คอมพิวเตอร์** () หรือที่รู้จักกันดีในชื่อ **แอปเปิล I** หรือ **แอปเปิล-1** เป็นคอมพิวเตอร์ส่วนบุคคลที่จัดจำหน่ายโดย แอปเปิลคอมพิวเตอร์ (แอปเปิล ในปัจจุบัน) ในปี ค.ศ. 1976 พวกเขาได้รับการออกแบบ และสร้างขึ้นด้วยมือ โดย สตีฟ วอซเนียก เพื่อนของวอซเนียกสตีฟ จอบส์ มีความคิดในการขายเครื่องคอมพิวเตอร์ แอปเปิล I เป็นผลิตภัณฑ์ตัวแรกของแอปเปิล และเพื่อเป็นเงินทุนการสร้างงานขายเพียงวิธีเดียวของการเขาในการขนส่งของเขา VW ไมโครบัส และวอซเนียกได้จำหน่ายเครื่องคิดเลข HP-65 ของเขาด้วยราคา 500 ดอลล่าร์สหรัฐ มันได้รับเปิดตัวในเดือนกรกฎาคม ค.ศ. 1976 ที่ชมรมโฮมบรูว์คอมพิวเตอร์ ในพาโลออลโต ,รัฐแคลิฟอร์เนีย

## อ้างอิง

## แหล่งข้อมูลอื่น

* Apple I Owners Club
* Apple I Operational Manual
* Apple I project on www.sbprojects.com 
* Apple 1 Computer Registry
* Macintosh Prehistory: The Apple I
* LCF Historical Collection – Apple 1 Video
* John Calande III blog – Building the Apple I clone
* Apple 1 Computer sold at auction for $671,000 

หมวดหมู่:ตระกูลแอปเปิล II
หมวดหมู่:ฮาร์ดแวร์แอปเปิลคอมพิวเตอร์
เกอร์รี เพย์ตัน

**เจอรัลด์ "เกอร์รี" โจเซฟ เพย์ตัน** () เกิดวันที่ 20 พฤษภาคม ค.ศ. 1956 ที่เบอร์มิงแฮม ประเทศอังกฤษ เป็นอดีตผู้รักษาประตูฟุตบอล และปัจจุบันเป็นผู้ฝึกสอนการรักษาประตูให้แก่สโมสรฟุตบอลอาร์เซนอล

## ประวัติ
เพย์ตันเริ่มต้นอาชีพนักฟุตบอลของเขาที่สโมสรฟุตบอลเบิร์นลีย์ใน ค.ศ. 1975 โดยลงเล่น 30 นัดในช่วงสองฤดูกาลแข่งขัน เขาทำหน้าที่เป็นผู้รักษาประตูมาอย่างยาวนานให้แก่หลายสโมสรในการแข่งขันของอังกฤษ ซึ่งโดดเด่นที่สุดเมื่อครั้งที่อยู่ร่วมกับเบิร์นมัธและฟูลัม เพย์ตันลงเล่นมากกว่าหกร้อยนัดของการปรากฏตัวในลีก ในขณะที่ลงเล่นให้แก่ทีมชาติสาธารณรัฐไอร์แลนด์อีก 33 นัด ก่อนที่เขาจะร่วมงานกับสโมสรอาร์เซนอล เขาได้เป็นผู้ฝึกสอนในประเทศญี่ปุ่นและสวีเดน

## อ้างอิง

## แหล่งข้อมูลอื่น

หมวดหมู่:นักฟุตบอลชาวไอริช
หมวดหมู่:นักฟุตบอลทีมชาติสาธารณรัฐไอร์แลนด์
หมวดหมู่:ผู้เล่นสโมสรฟุตบอลเบิร์นลีย์
หมวดหมู่:ผู้เล่นสโมสรฟุตบอลฟูลัม
หมวดหมู่:ผู้เล่นสโมสรฟุตบอลเซาท์เอนด์ยูไนเต็ด
หมวดหมู่:ผู้เล่นสโมสรฟุตบอลบอร์นมัท
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลโบลตันวอนเดอเรอส์
หมวดหมู่:ผู้เล่นสโมสรฟุตบอลนอริชซิตี
หมวดหมู่:ผู้เล่นสโมสรฟุตบอลเบรนต์ฟอร์ด
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้รักษาประตูฟุตบอล
หมวดหมู่:ผู้เล่นในฟุตบอลโลก 1990
หมวดหมู่:ผู้เล่นในพรีเมียร์ลีก
หมวดหมู่:ผู้ฝึกสอนผู้รักษาประตูฟุตบอล
หมวดหมู่:นักฟุตบอลจากเบอร์มิงแฮม
หมวดหมู่:ชาวอังกฤษเชื้อสายไอริช
กีฬายิงปืนในกีฬาแห่งชาติครั้งที่ 41

"ยิงปืน"ในการแข่งขันกีฬาแห่งชาติ ครั้งที่ 41 เชียงใหม่เกมส์ 

* มีการชิงชัย 25 เหรียญทอง
**1.ประเภทชาย 16 เหรียญทอง
**2.ประเภทหญิง 9 เหรียญทอง
  

* จำนวนนักกีฬาผู้เข้าแข่งขัน 362 คน (ช202 ญ160) จาก 42 ทีมจังหวัด
* เริ่มแข่งขันวันที่ 4-11 ธันวาคม 2555
* สนามที่ใช้ในการแข่งขัน : สนามยิงปืน สนามกีฬาสมโภชเชียงใหม่ 700 ปี

## สรุปเหรียญรางวัล ยิงปืน

## สรุปผลการแข่งขัน
### ประเภทชาย

### ประเภทหญิง

## ผลการแข่งขัน
### ประเภทชาย
#### ปืนยาว 3 ท่า ชาย
แข่งขันวันที่ 10 ธันวาคม 2555

----

#### ปืนยาวท่านอน ชาย
แข่งขันวันที่ 5 ธันวาคม 2555

----

#### ปืนยาวอัดลม ชาย
แข่งขันวันที่ 4 ธันวาคม 2555

----

#### ปืนสั้นชนวนกลาง ชาย
แข่งขันวันที่ 11 ธันวาคม 2555

----

#### ปืนสั้นมาตรฐาน ชาย
แข่งขันวันที่ 10 ธันวาคม 2555

----

#### ปืนสั้นยิงช้า ชาย
แข่งขันวันที่ 4 ธันวาคม 2555

----

#### ปืนสั้นยิงเร็ว ชาย
แข่งขันวันที่ 8 ธันวาคม 2555

----

#### ปืนสั้นอัดลม ชาย
แข่งขันวันที่ 6 ธันวาคม 2555

----

### ประเภทหญิง
#### ปืนยาวท่านอน หญิง
แข่งขันวันที่ 6 ธันวาคม 2555

----

#### ปืนยาวมาตรฐานสตรี
แข่งขันวันที่ 8 ธันวาคม 2555

----

#### ปืนยาวอัดลม หญิง
แข่งขันวันที่ 5 ธันวาคม 2555

----

#### ปืนสั้นสตรี
แข่งขันวันที่ 9 ธันวาคม 2555

----

#### ปืนสั้นอัดลม หญิง
แข่งขันวันที่ 7 ธันวาคม 2555

## อ้างอิง
* กีฬาแห่งชาติ ครั้งที่ 41 “เชียงใหม่เกมส์” 
* Siamsport “เชียงใหม่เกมส์” 
* สมาคมกีฬายิงปืนแห่งประเทศไทย 

หมวดหมู่:กีฬาแห่งชาติครั้งที่ 41
สมเด็จพระเจ้าขุนรามณรงค์

**สมเด็จพระเจ้าขุนรามณรงค์** หรือ **พระเจ้าขุนเณรรามณรงค์** เป็นพระเชษฐาของพระบาทสมเด็จพระพุทธยอดฟ้าจุฬาโลกมหาราช

สมเด็จพระเจ้าขุนรามณรงค์เป็นพระโอรสองค์ใหญ่ในสมเด็จพระปฐมบรมมหาชนก กับพระอัครชายา (หยก หรือ ดาวเรือง) ไม่ปรากฏพระนามเดิม ปรากฏราชทินนามก่อนการมรณกรรมที่ **ขุนรามณรงค์** และสิ้นพระชนม์ตั้งแต่ยังไม่สิ้นกรุงศรีอยุธยา นิธิ เอียวศรีวงศ์ได้ทำการตรวจสอบไม่พบราชทินนามดังกล่าวในทำเนียบ พบชื่อที่ใกล้เคียงคือ ขุนรามรณฤทธิ์ ข้าราชการล้อมพระราชวัง หรืออาสาวิเศษซ้าย และขุนรามโยธี ปลัดกรมทวนทองขวา และยังให้ข้อสังเกตว่าราชทินนามที่ขึ้นต้นว่า "ราม" เป็นราชทินนามของชาวมอญจำนวนมาก 

พระองค์มีพระธิดาเพียงพระองค์เดียวคือกรมขุนรามินทรสุดา หรือ "เจ้าครอกชี" ซึ่งถูกกวาดต้อนไปเป็นเชลยเมื่อครั้งกรุงศรีอยุธยาแตก และได้ผนวชเป็นแม่ชีอยู่ทวาย เป็นเวลา 25 ปี ก่อนนิวัตกลับสยามในเวลาต่อมา

## พงศาวลี




## อ้างอิง

หมวดหมู่:พระโอรสธิดาในสมเด็จพระปฐมบรมมหาชนก
สถานีปลายทางฉัตรปตีศิวาจี

**สถานีปลายทางฉัตรปตีศิวาจี** () หรือชื่อทางการ **สถานีปลายทางฉัตรปตีศิวาจีมหาราช** () (รหัสสถานี **CSTM** (รถไฟสายหลัก)/**ST** (รถไฟสายชานเมือง)) หรือชื่อเดิม **สถานีปลายทางวิคตอเรีย** (; รหัสสถานี: **BBVT**/**VT**), เป็นสถานีรถไฟปลายทางเก่าแก่และแหล่งมรดกโลกของยูเนสโกในมุมไบ รัฐมหาราษฏระ ประเทศอินเดีย ออกแบบโดยสถาปนิกชาวอังกฤษ เฟรเดริก วิลเลียม สตีเวนส์ ด้วยรูปแบบสถาปัตยกรรมอิตาเลียนกอธิก เริ่มก่อสร้างในปี 1878 ทางใน้ของอดีตสถานีรถไฟโบรีบันเดอร์ สร้างแล้วเสร็จในปี 1887 ซึ่งเป็นปีแห่งพระราชพิธีเฉลิมฉลองสิริราชสมบัติครบ 50 ปีของพระนางเจ้าวิคตอเรีย จึงตั้งชื่อสถานีนี้ว่าสถานีวิคตอเรียเพื่อเทิดพระเกียรติในวโรกาสนี้

ในเดือนมีนาคม 1996 ได้เปลี่ยนชื่อสถานีเป็น "ฉัตรปตีศิวาจี" ฉลองพระนามของจักรพรรดิศิวาจี นักรบในศตวรรษที่ 17 ผู้สู้รบกับจักรวรรดิโมกุลที่กำลังเสื่อมถอยในขณะนั้น และก่อตั้งรัฐใหม่ขึ้นมาในภูมิภาคที่ประชากรพูดภาษามราฐีทางตะวันตก ที่ซึ่งต่อมาขยายตัวเป็นสหพันธรัฐมราฐา และจักรวรรดิมราฐาในเวลาต่อมา ก่อนที่นะพ่ายแพ้มห้กับจักรวรรดิอังกฤษในปี 1817–18 ในสงครามครั้งที่สามระหว่างมราฐาและอังกฤษ

## อ้างอิง

## แหล่งข้อมูลอื่น

หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศอินเดีย
หมวดหมู่:สถานีรถไฟในมุมไบ
ปิยะกุล แก้วน้ำค้าง

นาวาโท **ปิยะกุล แก้วน้ำค้าง** หรือ **โค้ชอุ้ม** เป็นอดีตผู้ฝึกสอนฟุตบอลหญิงทีมชาติไทย รวมถึงเป็นผู้ฝึกสอนระดับ เอ ไลเซนส์ ที่ได้รับเลือกให้มาเป็นผู้ฝึกสอนทีมการท่าเรือแห่งประเทศไทย

## ผลงานการฝึกสอน
ปิยะกุล แก้วน้ำค้าง เป็นอดีตหัวหน้าผู้ฝึกสอนฟุตบอลหญิงทีมชาติไทย โดยเป็นผู้ฝึกสอนทีมในการแข่งเพื่อคัดเลือกทีมเข้าแข่งขันกีฬาฟุตบอลหญิงในโอลิมปิกฤดูร้อน 2012 ในรอบคัดเลือกโซนเอเชียรอบสุดท้าย, ฟุตบอลหญิงชิงแชมป์อาเซียน 2012 และฟุตบอลหญิงเอเชียนคัพ 2014 รอบคัดเลือก ซึงทีมไทยสามารถครองแชมป์ในกลุ่มบี และเป็นหนึ่งใน 8 ทีมที่เข้ารอบสุดท้าย โดยทีมที่ได้ 5 อันดับแรกจะได้รับสิทธิ์เข้าแข่งขันฟุตบอลโลกหญิง 2015 ที่ประเทศแคนาดา

เดือนสิงหาคม พ.ศ. 2556 ปิยะกุล แก้วน้ำค้าง ได้ประกาศลาออกจากการทำหน้าที่หัวหน้าผู้ฝึกสอนฟุตบอลหญิงทีมชาติไทยอย่างเป็นทางการ โดยผู้รับหน้าที่ฝึกสอนต่อจากเขาคือ จตุพร ประมลบาล

## เกียรติประวัติ
* พ.ศ. 2554 - **ผู้ชนะ** ฟุตบอลหญิงชิงแชมป์อาเซียน 2011 ร่วมกับฟุตบอลหญิงทีมชาติไทย

## อ้างอิง

หมวดหมู่:ผู้จัดการทีมฟุตบอลหญิงทีมชาติไทย
หมวดหมู่:ผู้จัดการทีมฟุตบอลชาวไทย
หมวดหมู่:ทหารเรือชาวไทย
หมวดหมู่:ผู้ฝึกสอนทีมชาติ
หมวดหมู่:ผู้จัดการทีมสโมสรฟุตบอลการท่าเรือ
หมวดหมู่:ผู้จัดการทีมสโมสรฟุตบอลราชนาวี
ไอด้า

**ไอด้า** หรือ **อาอิด้า** เป็นละครโทรทัศน์ของคณะ 67 การละคร ออกอากาศทางสถานีโทรทัศน์ไทยทีวีช่อง 4 (ช่อง 9 เอ็มคอต เอชดีในปัจจุบัน) ราว พ.ศ. 2503 - 2504 สร้างจากอุปรากรอมตะ เรื่อง *ไอด้า* (Aida) ของจูเซปเป แวร์ดี นักประพันธ์ชาวอิตาลี

โศกนาฏกรรมความรักของเจ้าหญิงไอด้า เชลยศึกชาวเอธิโอเปีย กับ รามาเดส แม่ทัพแห่งไอยคุปต์ และความริษยาของเจ้าหญิงอัมเนอริส พระราชธิดาฟาโรห์ ผู้พ่ายรัก 

นำแสดงโดย ดาเรศร์ ศาตะจันทร์, สอาด เปี่ยมพงษ์สานต์, สมจินต์ ธรรมทัต, นินารถ ช่ำชองยุทธ และนักแสดงรับเชิญ อาจารย์ลาวัณย์ อุปอินทร์ (ดาวราย) แห่งคณะจิตรกรรม มหาวิทยาลัยศิลปากร  

thumb|สมจินต์ ธรรมทัต และ ดาเรศร์ ศาตะจันทร์ ในละครเรื่อง ไอด้า
thumb|ลาวัณย์ อุปอินทร์ (ดาวราย) ละคร ไอด้า

## งานสร้าง
ไทยทีวีช่อง 4 ยุคแรก ๆ มีนโยบายให้ผู้จัดละครคณะต่าง ๆ ทำละครใหญ่จากวรรณกรรมชั้นเลิศทั้งไทยและต่างประเทศ คณะ 67 การละครของสักกะ จารุจินดา ได้เลือกอุปรากร *ไอด้า* ที่ประสบความสำเร็จอย่างสูง มาสร้างเป็นละครโทรทัศน์ครั้งแรกของประเทศไทย

เป็นเรื่องเดียวในเวลานั้นที่ลงทุนสูงมากจนสถานีแทบขาดทุนล้มละลาย  มีฉากต่าง ๆ เช่น ท้องพระโรงวังฟาโรห์และวิหาร รวมทั้งเครื่องประกอบเต็มห้องส่ง, ทะเลทราย,ตัวสฟิงค์ซหินดำ (วาดบนแผ่นไม้อัดขนาดมโหฬาร), เครื่องแต่งกายวิจิตรตระการตา และผู้แสดงจำนวนมาก

ออกอากาศสดในช่วงกระแสข่าวการสร้างหนังมหากาพย์ทุนมหาศาล *[[คลีโอพัตรา]]* (1963) ของทเวนตีท์เซ็นจูรีฟอกซ์ และดารานำ เอลิซาเบธ เทย์เลอร์ ซึ่งได้ค่าตัวสูงสุดของวงการถึงล้านดอลลาร์ ซึ่งกำลังเป็นที่สนใจทั่วโลกในยุคนั้น

## นักแสดงนำ
* ดาเรศร์ ศาตะจันทร์  - เจ้าหญิงอัมเนอริส พระราชธิดาฟาโรห์แห่งอียิปต์ 
* สะอาด เปี่ยมพงศ์สานต์ - รามาเดส (หัวหน้าราชองครักษ์ฟาโรห์)
* สมจินต์ ธรรมทัต - หัวหน้านักบวชอียิปต์ 
* นินารถ ช่ำชองยุทธ  - ฟาโรห์แห่งอียิปต์
* พฤทธิ์ อุปถัมภานนท์  - กษัตริย์เอธิโอเปีย
* ลาวัลย์ ดาวราย - เจ้าหญิงไอด้า (เชลยศึกชาวเอธิโอเปีย) 

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ช่อง 4 บางขุนพรหม
หมวดหมู่:ละครโทรทัศน์ไทยในปี พ.ศ. 2503
หมวดหมู่:ละครโทรทัศน์ที่กำกับโดย สักกะ จารุจินดา
หมวดหมู่:ละครโทรทัศน์ไทยในคริสต์ทศวรรษ 1960
แมงมุมน้ำ

**แมงมุมน้ำ** หรือ **แมงมุมระฆังดำน้ำ** (; ) เป็นแมงมุมชนิดหนึ่ง เป็นเพียงชนิดเดียวเท่านั้นที่อยู่ในสกุล *Argyroneta* โดยมาจากภาษากรีกคำว่า "Argyros" (ἄργυρος) แปลว่า "เงิน" และ "neta" หรือคำประดิษฐ์ใหม่  (บางทีอาจจะมาจาก  νητής) มาจากคำกริยา "นีโอ" (νέω) "ปั่น" หรือ "กรอ" โดยหมายถึง "เครื่องปั่นเงิน" 

แมงมุมน้ำ เป็นแมงมุมที่แตกต่างจากแมงมุมชนิดอื่น ๆ อย่างสิ้นเชิง เพราะสามารถอาศัยอยู่ในน้ำได้ โดยอาศัยอยู่ในแหล่งน้ำตื้น ๆ เช่น หนอง, บึง หายใจโดยอาศัยโพรงอากาศที่สร้างไว้ใต้น้ำ โดยมีสาหร่ายหรือพืชน้ำสำหรับโพรงอากาศนั้นเกาะติดอยู่ มีขนที่มีลักษณะพิเศษที่นอกจากกันน้ำได้เหมือนแมงมุมชนิดอื่น ๆ แล้ว ยังสามารถกักอากาศได้มากกว่า ซึ่งเป็นหลักการเดียวกับระฆังดำน้ำ  เมื่อขึ้นมายังผิวน้ำ และใช้ส่วนที่เป็นท้องขึ้นมาสัมผัสกับอากาศ ขนเหล่านี้จะดูดซับอากาศไว้ และก็จะดำน้ำลงไปยังที่ ๆ จะสร้างโพรงอากาศนั้นแล้วเติมอากาศที่นำมา รอบแล้วรอบเล่าจนกว่าจะพอที่จะเข้าไปอาศัยอยู่ข้างในได้ โดยในแต่ละรอบจะอยู่ใต้น้ำได้ประมาณ 40 นาที แต่มีงานวิจัยจากนักวิทยาศาสตร์ชาวเยอรมันและออสเตรเลีย ระบุว่า แมงมุมน้ำสามารถที่จะอาศัยอยู่ใต้น้ำอย่างต่อเนื่องได้นานสุดถึง 24 ชั่วโมง

แมงมุมน้ำ พบกระจายพันธุ์ในทวีปยุโรป เช่น เกาะอังกฤษ จนถึงทางตอนเหนือของเอเชียและเอเชียตะวันออก เช่น คาบสมุทรเกาหลี, เกาะญี่ปุ่น  โดยล่าเหยื่อซึ่งได้แก่แมลงและสัตว์น้ำขนาดเล็กต่าง ๆ กินเป็นอาาหร เช่น ลูกปลา, ลูกอ๊อด, ลูกกุ้ง, ตัวอ่อนแมลงน้ำ เป็นต้น

## อ้างอิง

## แหล่งข้อมูลอื่น

หมวดหมู่:แมงมุม
แมงมุมหว่านแห

**แมงมุมหว่านแห** () เป็นสัตว์ขาปล้องจำพวกแมงมุมประเภทหนึ่ง จัดอยู่ในวงศ์ Deinopidae 

แมงมุมหว่านแห มีรูปร่างที่แปลกแตกต่างออกไปจากแมงมุมทั่วไป โดยมีส่วนขาที่ยาว มีดวงตาคู่หนึ่งที่ใหญ่โต มีประสิทธิภาพในการมองเห็นโดยเฉพาะในเวลากลางคืนสูง อันเป็นเวลาที่ออกหากิน โดยจะมีพฤติกรรมสาวใยเส้นหนาแต่บางเบา และเหนียวให้เป็นลักษณะเหมือนกับร่างแห หรือตาข่ายรูปสี่เหลี่ยม และยึดไว้ด้วยขาคู่หน้าที่ยาวมากเหมาะสำหรับยืดกางออกให้กว้างที่สุด ส่วนขาคู่หลังทำหน้าที่เกาะยึดเส้นใยเพียงไม่กี่เส้น เหนือพื้นดินระยะใกล้ที่จะยึดแหลงมาถึง และเฝ้ารอเหยื่อที่ผ่านมาด้วยการมองจากดวงตา เมื่อมีเหยื่อผ่านมาจะทำการเอาเส้นใยเข้าคลุม โดยกางขาออกให้เต็มที่ แม้จะไม่เหมือนกับการที่มนุษย์ทอดแหหาปลา แต่ก็นับว่าเป็นพฤติกรรมการล่าเหยื่อที่แปลก

แมงมุมหว่านแห มีการกระจายเกือบทั่วโลกในเขตร้อนตั้งแต่ทวีปออสเตรเลียไปจนถึงทวีปแอฟริกาและทวีปอเมริกา ในฟลอริด้า เป็นต้น

## การจำแนก
แบ่งออกได้เป็น 57 ชนิด ใน 4 สกุล
**[[Avella]]* O. P.-Cambridge, 1877	 
**[[Avellopsis]]* Purcell, 1904	 
**[[Deinopis]]* MacLeay, 1839	 
**[[Menneus]]* Simon, 1876	

## อ้างอิง

## แหล่งข้อมูลอื่น

หมวดหมู่:แมงมุม
ศูนย์ส่งดาวเทียมซีชาง

**ศูนย์ส่งดาวเทียมซีชาง** () มีชื่อย่อว่า **XSLC** เป็นสถานที่ปล่อยยานอวกาศของประเทศจีนตั้งอยู่ในนครซีชาง จังหวัดปกครองตนเองชนชาติอี๋ เหลียงชาน ในมณฑลเสฉวน

สถานที่ได้ทำการเปิดใน ค.ศ. 1984 และถูกนำมาใช้เป็นหลักในการปล่อยจรวดด้วยแรงผลักดันที่มีประสิทธิภาพและการสื่อสารสถานีภาคพื้นดิน และดาวเทียมสภาพอากาศ เป็นสถานที่มีความร่วมมือด้านอวกาศของชิโน-ยุโรป ด้วยการปล่อยยานครั้งแรกของ 2 ดาวเทียมวิทยาศาสตร์ คือ ดับเบิลสตาร์ ในเดือนธันวาคม ค.ศ. 2003 เจ้าหน้าที่จีนได้แสดงความสนใจในการดำเนินดาวเทียมระหว่างประเทศที่เพิ่มขึ้นจากการปล่อยยานจาก XSLC

ในปี ค.ศ. 1996 อุบัติเหตุร้ายแรงที่เกิดขึ้นเมื่อจรวดบรรทุกดาวเทียมอินเทลแซต 708 ล้มเหลวในการปล่อยยานจากศูนย์ปล่อยดาวเทียมซีชาง นอกจากนี้ใน ค.ศ. 2007 ได้มีการทดสอบขีปนาวุธต่อต้านดาวเทียมที่เกิดขึ้นจากศูนย์นี้

## ดูเพิ่ม
* โครงการอวกาศจีน
* ศูนย์ส่งดาวเทียมจิ่วเฉฺวียน
* ศูนย์ส่งดาวเทียมไท่หยวน
* ศูนย์ส่งดาวเทียมเหวินชาง

## อ้างอิง

## แหล่งข้อมูลอื่น
* Aerial Maps from Google Maps

หมวดหมู่:ท่าอวกาศยาน
หมวดหมู่:องค์การอวกาศแห่งชาติจีน
หมวดหมู่:สิ่งก่อสร้างในมณฑลเสฉวน
พระเจ้าอินทรวรมันที่ 3

**พระเจ้าอินทรวรมันที่ 3** () หรือ **พระเจ้าศรีนทรวรมัน** () เป็นกษัตริย์ของจักรวรรดิเขมรระหว่างปี ค.ศ. 1295 - 1308 พระองค์ขึ้นครองบัลลังก์จากการชิงราชสมบัติจาก พระเจ้าชัยวรมันที่ 8 ผู้เป็นพระสัสสุระ (พ่อตา) ซึ่งได้อภิเษกกับพระราชธิดาองค์โตของ พระเจ้าชัยวรมันที่ 8  ก่อนที่จะครองบัลลังก์ พระเจ้าอินทรวรมันที่ 3 มีตำแหน่งเป็นแม่ทัพใหญ่คุมกองทหารของ พระเจ้าชัยวรมันที่ 8 

พระเจ้าอินทรวรมันที่ 3 นับถือ พุทธเถรวาท เมื่อเสด็จขึ้นครองสิริราชสมบัติ พระองค์ก็เปลี่ยนศาสนาประจำชาติจากเดิมที่ใช้ศาสนาฮินดูเปลี่ยนมาเป็นพุทธเถรวาท

มีนักวิชาการหลายท่านสันนิษฐานจาก จารึกวัดศรีชุม หลักที่ 2 ที่เมืองสุโขทัย ประเทศไทยในปัจจุบัน ว่า พระเจ้าอินทรวรมันที่ 3 อาจจะเป็นพ่อขุนผาเมือง กษัตริย์กรุงสุโขทัยที่มีความสัมพันธ์เป็นลูกเขยกษัตริย์ขอมในสมัยพระเจ้าชัยวรมันที่ 8 ได้รับพระแสงขรรค์ชัยศรีและพระนามนำหน้ากษัตริย์ “กมรเตงอัญศรีอินทรปตินทราทิตย์“ ผู้ประกาศสงครามอิสรภาพจากสงครามขอมสบาดโขนลำโพง

ซึ่งหลังจากที่พ่อขุนผาเมืองประกาศเอกราชจากขอมได้สำเร็จแล้วได้ปราบดาภิเษก พ่อขุนศรีอินทราทิตย์ ผู้ที่เป็นเพื่อนและน้องเขย ให้เป็นกษัตริย์ปกครอง กรุงสุโขทัย แทนตนเอง และตนกลับไปปกครองเมืองราดตามเดิม ซึ่งหลังจากนี้มีนักวิชาการบางท่านบอกว่าไม่มีบันทึกใดๆ กล่าวถึงพ่อขุนผาเมืองอีกเลย บางท่านบอกว่าพ่อขุนผาเมืองกลับไปครองเมืองพระนคร ปัจจุบันคือนครวัด ในจังหวัดเสียมราฐ ประเทศกัมพูชา (หรือเซียมเรียบตามสำเนียงภาษาของชาวเขมร)

หลังจาก พระเจ้าชัยวรมันที่ 8 เริ่มครองราชได้ 4-6 ปี ระหว่างนั้นได้มีการเปลี่ยนการนับถือศาสนาจากพุทธไปเป็นฮินดู ทุบทำลายศาสนสถานต่างๆ บังคับประชาชนให้เข้าจารีตตามแบบฮินดู เช่น พิธีเปิดพรหมจารีย์ที่จะบังคับให้เด็กหญิงอายุอาจจะ 7 ปี 9 ปีหรือ 11 ปี ให้มีเพศสัมพันธ์เพื่อทำพิธีเปิดพรหมจารีย์กับนักบวชในสมัยนั้น ทำให้ชาวสุโขทัยที่นับถือพุทธเถรวาทในเวลานั้นไม่ยอมรับและเกิดเป็นสงครามในเวลาต่อมา

## อ้างอิง

## ดูเพิ่ม
*จักรวรรดิเขมร
*รายพระนามพระมหากษัตริย์กัมพูชา

อินทรวรมันที่ 3
ทีวีพูลสตาร์ปาร์ตี้อวอร์ดส์ 2013

**ทีวีพูลสตาร์ปาร์ตี้อวอร์ดส์ 2013** เป็นงานฉลองครบรอบ 24 ปี ของนิตยสารทีวีพูล ซึ่งมีการมอบรางวัลที่สะท้อนถึงภาพลักษณ์ของบุคคลในวงการบันเทิงด้านการแสดง และดนตรี เพื่อเป็นขวัญและกำลังใจ ซึ่งจะจัดขึ้นในวันที่ 13 มิถุนายน 2556  ณ สโมสรกองทัพบก จัดโดยนิตยสารทีวีพูล สำรวจคะแนนเสียงประชาชนโดยสวนดุสิตโพล

## มีรางวัลทั้งหมดดังนี้

### รางวัลขวัญใจมหาชน
* ธงไชย แมคอินไตย์

### รางวัลหนุ่มเจ้าเสน่ห์
* บอย ปกรณ์

### รางวัลสาวเจ้าเสน่ห์
* มิน พิชญา

### รางวัล Best Charitable Star
* แพนเค้ก เขมนิจ 

### รางวัลเซ็กซี่ขยี้ใจ
* ปู ไปรยา

### รางวัลดาราแต่งกายดี
* ชมพู่ อารยา

### รางวัลดาราหญิงขวัญใจวัยทีน
* ใหม่ ดาวิกา

### รางวัลมนุษย์สัมพันธ์ดี
* พอร์ช ศรัณย์

### รางวัลคู่หวาน Star Party
* เต๋อ ฉันทวิทย์-พีค ภัทรศยา
 
### รางวัลร้ายสุดขั้ว
* ธัญญ่า ธัญญาเรศ

### รางวัลคู่รักทรหด
* หนิง ปณิตา

### รางวัลชายขวัญใจวัยทีน
* เก้า จิรายุ 

### รางวัลตลกขวัญใจประชาชน
* โก๊ะตี๋ อารามบอย

     
หมวดหมู่:รางวัลภาพยนตร์ไทย
หมวดหมู่:รางวัลดนตรี
หมวดหมู่:รางวัลโทรทัศน์
หมวดหมู่:ทีวีพูลสตาร์ปาร์ตี้อวอร์ดส์
แมงมุมลูกตุ้ม

**แมงมุมลูกตุ้ม** () เป็นสัตว์ขาปล้องจำพวกแมงมุมกลุ่มหนึ่ง จัดอยู่ในเผ่า Mastophoreae ในวงศ์ Araneidae

จัดเป็นแมงมุมที่มีวิวัฒนาการขั้นสูงกลุ่มหนึ่ง โดยเป็นแมงมุมที่ไม่สร้างใย รวมทั้งจะไม่มีพฤติกรรมซุ่มตัวเพื่อล่าเหยื่อ แต่จะผลิตสารเคมีจำพวกฟีโรโมนที่มีกลิ่นคล้ายผีเสื้อกลางคืนเพื่อหลอกล่อให้ผีเสื้อกลางคืนเข้าใจผิดว่า เป็นผีเสื้อกลางคืนตัวเมีย และบินเข้ามาใกล้เพื่อผสมพันธุ์ ซึ่งแมงมุมลูกตุ้มจะไม่จับเหยื่อโดยตรงแต่จะรอให้เหยื่อเข้ามาใกล้ จากนั้นจะใช้ลูกตุ้มซึ่งเป็นกาวเหนียวที่ทำเตรียมไว้แล้วคล้องไว้ด้วยขาหน้า และด้วยดวงตาที่มีประสิทธิภาพการมองเห็นที่ดี จะใช้ขาหน้ากวัดแกว่งลูกตุ้มให้ไปติดกับเหยื่อ ซึ่งกาวเหนียวของลูกตุ้มนั้นมีความเหนียวมากแม้เหยื่อที่เป็นแมลงขนาดใหญ่ก็ไม่อาจดิ้นหลุดไปได้ง่าย ๆ 

แมงมุมลูกตุ้ม กระจายพันธุ์ในหลายพื้นที่ เช่น ทวีปอเมริกา, แอฟริกา และออสตราเลเซีย 

## การจำแนก
แบ่งออกได้เป็น 66 ชนิด ใน 3 สกุล
**[[Mastophora]]* (ทวีปอเมริกา, 48 ชนิด)
**[[Cladomelea]]* (ทวีปแอฟริกา, 4 ชนิด)
**[[Ordgarius]]* (ออสตราเลเซีย, 12 ชนิด)

## อ้างอิง

## แหล่งข้อมูลอื่น

หมวดหมู่:แมงมุม
สมชาย โล่สถาพรพิพิธ

**สมชาย โล่สถาพรพิพิธ** (เกิด 7 พฤษภาคม พ.ศ. 2501)  เป็นนักการเมืองชาวไทย อดีตสมาชิกสภาผู้แทนราษฎรจังหวัดตรัง สังกัดพรรคประชาธิปัตย์ และอดีตประธานคณะกรรมาธิการตำรวจ สภาผู้แทนราษฎรไทย ชุดที่ 24

## ประวัติ
สมชาย เกิดเมื่อวันที่ 7 พฤษภาคม พ.ศ. 2501 ที่ตำบลย่านตาขาว อำเภอย่านตาขาว จังหวัดตรัง เป็นบุตรคนที่ 5 ของนายจั้งเห้ง และนางไน่จู จีน มีพี่น้อง 7 คน อาทิ บุ่นเล้ง โล่สถาพรพิพิธ นายกองค์การบริหารส่วนจังหวัดตรัง, สมศักดิ์ โล่สถาพรพิพิธ อดีตสมาชิกวุฒิสภาจังหวัดตรัง ด้านครอบครัวสมรสกับนางรัชดาพร โล่สถาพรพิพิธ มีบุตร 3 คน อาทิ สุณัฐชา โล่สถาพรพิพิธ สมาชิกสภาผู้แทนราษฎรจังหวัดตรัง, ณัฐนันท์ โล่สถาพรพิพิธ

สำเร็จการศึกษาชั้นประถมศึกษาจากโรงเรียนบ้านหาดเลา ชั้นมัธยมศึกษาจากโรงเรียนวิเชียรมาตุ จังหวัดตรัง ระดับปริญญาตรี นิติศาสตรบัณฑิต จากมหาวิทยาลัยรามคำแหง และระดับปริญญาโท รัฐประศาสนศาสตรมหาบัณฑิต จากมหาวิทยาลัยสงขลานครินทร์

## งานการเมือง
สมชาย เข้าสู่การเมืองโดยได้รับเลือกเป็นประธานสภาองค์การบริหารส่วนจังหวัดตรัง ปี พ.ศ. 2540 ถึง พ.ศ. 2543 และเป็นรองนายกองค์การบริหารส่วนจังหวัดตรัง ระหว่าง พ.ศ. 2543 ถึง พ.ศ. 2544 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาได้รับเลือกตั้งเป็นสมาชิกสภาผู้แทนราษฎรจังหวัดตรัง ในสังกัดพรรคประชาธิปัตย์ และได้รับเลือกตั้งในการเลือกตั้ง พ.ศ. 2548 พ.ศ. 2550 และ พ.ศ. 2554

สมชาย ได้รับแต่งตั้งเป็นประธานคณะกรรมาธิการตำรวจ ในสภาผู้แทนราษฎรไทย ชุดที่ 24

ปัจจุบัน สมชาย วางมือทางการเมืองแล้ว จากกรณีที่ศาลจังหวัดตรัง ได้มีการอ่านคำพิพาษาตัดสินคดีกระทำความผิด พระราชบัญญัติการเลือกตั้งท้องถิ่น มาตรา 57 เมื่อ พ.ศ. 2558 โดยมีโทษจำคุก 8 เดือน ปรับแปดหมื่นบาท แต่เจ้าตัวรับสารภาพ จึงให้รอลงอาญา 1 ปี และสั่งเพิกถอนสิทธิเลือกตั้งโดยมีกำหนดสิบปีอย่างไรก็ตาม บุ่นเล้ง โล่สถาพรพิพิธ พี่ชายสมชาย ได้รับตำแหน่งนายกองค์การบริหารส่วนจังหวัดตรัง คนปัจจุบัน และสมศักดิ์ โล่สถาพรพิพิธ อดีตสมาชิกวุฒิสภาจังหวัดตรัง

### สมาชิกสภาผู้แทนราษฎร
สมชาย โล่สถาพรพิพิธ ได้รับเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดตรัง สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดตรัง สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดตรัง สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดตรัง สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:ชาวไทยเชื้อสายจีน
หมวดหมู่:นักการเมืองจากจังหวัดตรัง
หมวดหมู่:สมาชิกสภาผู้แทนราษฎรจังหวัดตรัง
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนวิเชียรมาตุ
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะวิทยาการจัดการ มหาวิทยาลัยสงขลานครินทร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เสื้อ

**เสื้อ** () เป็นเครื่องสวมกายท่อนบน คือ เครื่องนุ่งห่มร่างกายมนุษย์ตั้งแต่คอถึงสะโพก แต่บางทีอาจสั้นเพียงกลางลำตัว หรืออาจยาวถึงเข่าก็ได้

เสื้อบุรุษนั้นมักคู่กับกางเกง และเสื้อสตรีมักคู่กับกางเกงหรือกระโปรง ขึ้นอยู่กับความเหมาะสมเพราะในสมัยยุคใหม่แฟชั่นการแต่งตัวสามารถประยุกต์เสื้อคู่กับเครื่องนุ่มห่มอื่นๆได้หลากหลาย
เสื้อรูปแบบทั่วไปได้แก่ ทีเชิร์ต (t-shirt), เชิร์ต (shirt) และเบลาส์ (blouse)

## อ้างอิง

หมวดหมู่:เสื้อ
องค์การเพื่อการปฏิรูประบบสถาบันการเงิน

**องค์การเพื่อกรปฏิรูประบบสถาบันการเงิน** (ย่อ: ปรส.) () เป็นนิติบุคคลจัดตั้งขึ้นโดย พระราชกำหนดการปฏิรูประบบสถาบันการเงิน พุทธศักราช 2540 เพื่อกำกับดูแลสถาบันการเงินที่ถูกระงับการดำเนินกิจการทั้ง 58 แห่ง เพื่อให้ความคุ้มครองแก่ผู้ฝากเงินและเจ้าหนี้สุจริตรวมทั้งการชำระบัญชีของสถาบันการเงิน 

ทั้งนี้ เมื่อวันที่ 15 ตุลาคม พ.ศ. 2545  องค์การเพื่อการปฏิรูประบบสถาบันการเงิน ได้ยุบเลิกกิจการตามมติคณะรัฐมนตรี ในสมัยพันตำรวจโททักษิณ ชินวัตร นายกรัฐมนตรีในขณะนั้น และในเวลาหลายปีต่อมา คือเมื่อวันที่ 11 ตุลาคม พ.ศ. 2561 ราชกิจจานุเบกษาได้ลงประกาศกระทรวงการคลัง เรื่อง รายงานการชำระบัญชีที่เสร็จสิ้นขององค์การเพื่อการปฏิรูประบบสถาบันการเงิน (ปรส.) ที่นายอภิศักดิ์ ตันติวรวงศ์ รัฐมนตรีว่าการกระทรวงการคลังลงนามไว้ ณ วันที่ 26 กันยายน พ.ศ. 2561 ทั้งนี้ ถือเป็นการปิดฉากการยุบเลิกองค์กร ปรส. และการชำระบัญชีเสร็จสิ้นโดยสมบูรณ์ หลังจากใช้เวลาชำระบัญชียาวนานถึง 16 ปี

## การประมูลขายทรัพย์สินและคดีความ
ปรส. ไม่ได้แยกหนี้ดีและหนี้เสียออกจากกัน จนทำให้ทรัพย์สินของสถาบันการเงินที่ถูกปิดกิจการ มูลค่าประมาณ 851,000 ล้านบาท ถูกประมูลขายไปเพียง 190,000 ล้านบาท สร้างความเสียหายแก่ประเทศชาติมหาศาล เรื่องดังกล่าวนำไปสู่การสอบสวนของคณะกรรมการป้องกันและปราบปรามการทุจริตแห่งชาติ

เหตุการณ์นี้มีผลมาจนปัจจุบัน เพราะได้สร้างหนี้สาธารณะให้กับประเทศไทย อีกทั้งรัฐบาลยังต้องชำระเงินจากงบประมาณ ปีละประมาณ 6 หมื่นล้านบาททุกปีมากว่าสิบปีแล้ว

บริษัท เลแมน บราเดอร์ส (ไทยแลนด์) จำกัด เป็นผู้ชนะการประมูลสินทรัพย์หลักครั้งที่ 2 ประเภทสินเชื่อที่อยู่อาศัยของ ปรส. จำนวน 17,747 สัญญาจาก สถาบันการเงิน ที่ถูกปิดกิจการ 53 แห่ง ด้วยราคา 11,520 ล้านบาท คิดเป็นสัดส่วนที่ต่ำกว่าราคาตามยอดหนี้คงค้าง 24,600 ล้านบาท 53% จากจำนวนผู้เข้าร่วมประมูลทั้งสิ้น 4 ราย 

## อ้างอิง

หมวดหมู่:องค์การในประเทศไทย
สกุลมะม่วงหัวแมงวัน

**สกุลมะม่วงหัวแมงวัน** หรือ  ***Buchanania*** เป็นสกุลของพืชมีดอกในวงศ์ Anacardiaceae สปีชีส์ในสกุลนี้ ได้แก่
**[[Buchanania amboinensis]]*  Miq. - ปาปัวนิวกินี 
**[[Buchanania arborescens]]* (Blume) Blume - Satinwood or Lightwood, ไต้หวัน กัมพูชา อินเดีย อินโดนีเซีย ลาว พม่า ฟิลิปปินส์, ไทย, เวียดนาม, ปาปัวนิวกินี  หมู่เกาะโซโลมอน และ ออสเตรเลีย.
* *[[Buchanania barberi]]* 
**[[Buchanania heterophylla]]* K.Schum. - ปาปัวนิวกินี
**[[Buchanania lanceolata]]*  
**[[Buchanania lanzan]]* Spreng. - chirauli-nut, อินเดียและมาเลเซีย 
**[[Buchanania latifolia]]* Roxb. - chirauli-nut, จีน อินเดีย เนปาล ลาว พม่า ไทย และเวียดนาม  
**[[Buchanania macrocarpa]]* Lauterb. - ปาปัวนิวกินี 
**[[Buchanania mangoides]]* F.Muell. - ออสเตรเลีย
**[[Buchanania microphylla]]* Engler - จีนและฟิลิปปินส์
**[[Buchanania obovata]]* Engl. - Green Plum, ออสเตรเลีย
**[[Buchanania oxillaris]]* ศรีลังกา ภาษาสิงหลเรียก *Thimbiri* 
**[[Buchanania papuana]]* C.T.White - ปาปัวนิวกินีGuinea
* *[[Buchanania platyneura]]*
**[[Buchanania simensis]]*
**[[Buchanania solomonensis]]* Merr. & L.M.Perry - ปาปัวนิวกินี
**[[Buchanania versteeghii]]* Merr. & L.M.Perry - ปาปัวนิวกินี
**[[Buchanania vitiensis]]* Engl.
**[[Buchanania yunnanensis]]* C. Y. Wu จีน

## อ้างอิง
จ้าม่วง

**จ้าม่วง**หรือมะม่วงขี้กระต่าย มะม่วงควาย  เป็นไม้ยืนต้นขนาดเล็กที่เป็นพืชพื้นเมืองในออสเตรเลีย เอเชียตะวันออกเฉียงใต้ และหมู่เกาะโซโลมอน ดอกช่อขนาดเล็ก สีครีมหรือเหลือง ผลรับประทานได้ ขนาดเล็ก ทรงกลม สุกแล้วสีแดงหรือม่วงอมดำ ชนพื้นเมืองในออสเตรเลียรับประทานผลเป็นผลไม้ และใช้เป็นยาสมุนไพรในออสเตรเลียและมาเลเซีย
## อ้างอิง

หมวดหมู่:สกุลมะม่วงหัวแมงวัน
หมวดหมู่:ผลไม้
หมวดหมู่:สมุนไพร
กะเมีย

**กะเมีย** ( (Hunter) Roxb.) เป็นไม้เถาเนื้อแข็งในวงศ์ Rubiaceae เป็นพืชสมุนไพร โดยนำใบและกิ่งก้านของสีเสียดเทศ มาสกัดด้วยน้ำเดือด กรอง แล้วระเหยแห้ง จะได้สารสีน้ำตาลอ่อน แข็งเป็นก้อนสีน้ำตาลอ่อน เรียกว่า "สีเสียดเทศ" หรือ "สีเสียดแขก" องค์ประกอบส่วนใหญ่เป็นสารกลุ่มแทนนิน

สารสกัดน้ำและสารสกัดเอทานอล มีฤทธิ์ต้านเชื้อที่ทำให้เกิดอาการท้องร่วง (*E. coli*) ก้อนสีเสียดเทศบดเป็นผงหรือต้มกิน ใช้แก้ท้องร่วง แก้บิดมูกเลือด ทาสมานแผล  ใช้ใส่แผลเน่าเปื่อย ใส่แผลริดสีดวง ห้ามโลหิต ห้ามเลือดกำเดา แก้ลงแดง ทำยาอม ยาบ้วนปาก เป็นส่วนประกอบของยาเหลืองปิดสมุทร

## อ้างอิง

	
*
*

หมวดหมู่:วงศ์เข็ม
หมวดหมู่:สมุนไพร
หมวดหมู่:พืชที่มีฤทธิ์ยับยั้งแบคทีเรีย
มะม่วงหัวแมงวัน

**มะม่วงหัวแมงวัน** หรือ**รักหมู** (;; ; )  เป็นไม้ยืนต้นในวงศ์ Anacardiaceae กิ่งอ่อนมีขนสีน้ำตาลแดง เมื่อแก่จะเกลี้ยง ใบเดี่ยว ก้านใบยาว ดอกช่อ ออกตามปลายกิ่ง สีขาวหรือสีเหลืองอ่อน เกสรตัวผู้มี 10 อัน ผลเดี่ยว ขนาดเล็ก ค่อนข้างกลม เมื่ออ่อนเป็นสีเขียว แก่แล้วเป็นสีดำ เนื้อไม้ใช้ก่อสร้าง ทำเครื่องใช้ต่างๆ ผลรับประทานได้ทั้งอ่อนและสุก แต่ยางของผลอาจทำให้ระคายเคืองในลำคอได้ ในอินเดียนำเมล็ดไปคั่ว ทำเป็นขนมกะเหรี่ยงเรียกสะโก่เร เปลือกต้นใช้ย้อมผ้าได้สีน้ำตาลอ่อนหรือชมพู

## อ้างอิง

* สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 31 

หมวดหมู่:ไม้ที่ใช้ในการก่อสร้าง
หมวดหมู่:ผลไม้
หมวดหมู่:สกุลมะม่วงหัวแมงวัน
หมวดหมู่:พืชให้สีย้อม
แสนซนค้นรัก

**แสนซนค้นรัก** เป็นละครโทรทัศน์ไทย แนวแฟนตาซี-คอมเมดี เริ่มออกอากาศตอนแรกวันที่ 13 มิถุนายน พ.ศ. 2556 เวลา 17.45 - 18.45 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน) บทประพันธ์โดย ดาวลูกไก่ กำกับการแสดงโดย ปกาสิต กิ่งศักดิ์

## รายชื่อนักแสดง
* ฌอห์ณ จินดาโชติ รับบทเป็น โอม
* ณัฐพิมล นาฏยลักษณ์ รับบทเป็น วีนัส / เปงกุมปราสเลีย
* กฤชพล จารุศักดิ์ รับบทเป็น ยูทูป
* ปณิตา ธนโชติธรากร รับบทเป็น อิม
* ลักขณา วัธนวงส์ศิริ รับบทเป็น กระถิน / ตีย่าตีย่าแวนคร๊อฟ
* เกริก ชิลเลอร์ รับบทเป็น ไอ้ย้อย / ยูบิสมันตุมสล๊าพกีกี้
* วสุ แสงสิงแก้ว รับบทเป็น ด็อกเตอร์เอกภพ
* ฐรินดา กรรณสูต รับบทเป็น มนวิกา
* เปียเชอร์ คริสเตนเซ่น รับบทเป็น ดร.วิชาการ
* ณัฐชา วิทยากาศ รับบทเป็น แคท
* รัณย์ฑิญา จีราพัชรธานนท์ รับบทเป็น ริสา
* ภัคศรุจน์ นาคาฮาร่า รับบทเป็น ฤทธิ์
* ด.ญ.วาศินี เครื่องสาย รับบทเป็น อาย
* ด.ช.อธิพิชญ์ ชุนิวัฒน์ขจรชัย รับบทเป็น ขีปนาวุธ / จากีมันร๊อฟฟสิบเจ็ด

## เรื่องย่อ

## อ้างอิง
เรื่องย่อละครเรื่องแสบซนค้นรัก

## แหล่งข้อมูลอื่น
* 

หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2556
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยบีอีซี-เทโร เอ็นเตอร์เทนเม้นท์
วงศ์เอี้ยบ๊วย

**วงศ์เอี้ยบ๊วย** หรือ (Myricaceae) เป็นวงศ์ขนาดเล็กของพืชใบเลี้ยงคู่ในอันดับ (Fagales) มีสามสกุล แต่นักพฤกษศาสตร์บางคนได้แยกสกุล (Myrica) ออกเป็นสกุลที่สี่คือสกุล (Morella) ประมาณ 35 สปีชีส์อยู่ใน *Myrica*, หนึ่งสปีชีส์ใน *([[:en:Canacomyrica|Canacomyrica]])* และหนึ่งสปีชีส์ใน *([[:en:Comptonia|Comptonia]])*

## สกุล

* *[[Canacomyrica]]*
* *[[Comptonia]]*
* *[[Morella (plant)|Morella]]*
* *[[Myrica]]*
ตราแผ่นดินของตูนิเซีย

**[[ตราแผ่นดิน]]ของ[[ตูนิเซีย]]** มีลักษณะดังนี้ ช่องบน เรือที่กำลังแล่นในทะเลเมดิเตอร์เรเนียน (หมายถึง เสรีภาพ) ช่องล่างซ้าย ตราชูตาชั่ง (หมายถึง ความยุติธรรม). ช่องล่างขวา สิงโตถือดาบ (หมายถึง ความเป็นระเบียบ), บรรจุอยู่ในโล่สีทอง ที่ตรงกลาง มีแถบแพรบรรจุคำขวัญของประเทศภาษาอาหรับว่า  เสรีภาพ () - ความเป็นระเบียบ () - ยุติธรรม () เหนือโล่มีรูปจันทร์เสี้ยวกับดาวห้าแฉกสีแดงในวงกลมสีขาวขอบสีแดง ซึงเป็นสัญลักษณ์ที่ปรากฏบนธงชาติตูนิเซีย 

## ตราแผ่นดินในอดีต

Husseinic coat of arms.jpg| ค.ศ. 1858
Coat of Arms of the beys of Tunis (Husseinic dynasty).svg| ค.ศ. 1900
Coat of arms of the Kingdom of Tunisia.svg|ตราแผ่นดินราชอาณาจักรตูนิเซีย ค.ศ. 1956–1957, สาธารณรัฐตูนิเซีย ค.ศ. 1957–1963
Coat of arms of Tunisia (1963–1989).svg|ตราแผ่นดินสาธารณรัฐตูนิเซีย ค.ศ. 1963–1989


## อ้างอิง

## แหล่งข้อมูลอื่น
* 
* 

หมวดหมู่:สัญลักษณ์ของประเทศตูนิเซีย
ตูนิเซีย
เฮนรี แควิลล์

**เฮนรี วิลเลียม แดลกลีช แควิลล์** (; เกิด 5 พฤษภาคม ค.ศ. 1983) นักแสดงชาวอังกฤษ เขากลายเป็นที่รู้จักในระดับโลกจากการแสดงเป็นซูเปอร์แมนในจักรวาลขยายดีซี เริ่มต้นที่*[[บุรุษเหล็ก ซูเปอร์แมน]]* (2013) และกลับมารับบทบาทเดิมอีกครั้งใน*[[แบทแมน ปะทะ ซูเปอร์แมน แสงอรุณแห่งยุติธรรม|แบทแมน ปะทะ ซูเปอร์แมน]]* (2016), *[[จัสติซ ลีก (ภาพยนตร์)|จัสติซ ลีก]]* (2017) และฉบับผู้กำกับตัดต่อ (2021) กับ*[[แบล็ก อดัม]]* (2022)

แควิลล์เปิดตัวในโทรทัศน์เมื่อ ค.ศ. 2002 ด้วยการรับบทใน *[[The Inspector Lynley Mysteries]]* จากนั้นจึงรับบทเป็นชาลส์ แบรนดอนในซีรีส์โชว์ไทม์เรื่อง *[[เดอะ ทิวดอร์ส บัลลังก์รัก บัลลังก์เลือด]]* (2007–2010) ซึ่งทำให้เขาได้รับคำชมเชยจากนักวิจารณ์ เขาได้แสดงเป็นเจรัลต์ ออฟ ริเวียใน*[[เดอะวิตเชอร์ (ละครชุดทางโทรทัศน์)|เดอะวิตเชอร์]]* (2019–2023) ของเน็ตฟลิกซ์ 

## ชีวิตช่วงต้น
แควิลล์เกิดในวันที่ 5 พฤษภาคม ค.ศ. 1983 โดยเป็นลูกชายคนที่ 4 จาก 5 คนในครอบครัวคาทอลิกที่เซนต์เฮลิเยอร์ เจอร์ซีย์ ในหมู่เกาะแชเนิล มารีแอนน์ แดลกลีช แม่ผู้เกิดที่เจอร์ซีย์ มีเชื้อสายสกอต อังกฤษ และไอริช และทำงานเป็นเลขานุการในธนาคาร ส่วนคอลิน แควิลล์ พ่อของเขา เกิดที่เชสเตอร์ ประเทศอังกฤษ และเป็นอดีตนายหน้าซื้อขายหุ้น เขาเข้าเรียนที่ St Michael's Preparatory School ในเซนต์เซเวียร์ เจอร์ซีย์ ก่อนเข้าเรียนต่อที่ Stowe School ใน Stowe, Buckinghamshire

## ผลงาน
### ภาพยนตร์

### โทรทัศน์

## รางวัลและชื่อเข้าชิง

## อ้างอิง

## แหล่งข้อมูลอื่น

* 
* 
* Henry Cavill Net Worth

หมวดหมู่:นักแสดงอังกฤษ
หมวดหมู่:บุคคลที่เกิดในปี พ.ศ. 2526
หมวดหมู่:ชาวอังกฤษเชื้อสายไอริช
หมวดหมู่:ชาวอังกฤษเชื้อสายสกอตแลนด์
หมวดหมู่:นักแสดงภาพยนตร์ชายชาวสหราชอาณาจักร
หมวดหมู่:บุคคลที่ยังมีชีวิตอยู่
หมวดหมู่:บทความเกี่ยวกับ ดารา ที่ยังไม่สมบูรณ์
เฉลิมพล สนิทวงศ์ชัย

**เฉลิมพล สนิทวงศ์ชัย** (21 มกราคม พ.ศ. 2481 – 10 กรกฎาคม พ.ศ. 2554) อดีตรองประธานสภาผู้แทนราษฎรไทย อดีตรัฐมนตรีช่วยว่าการกระทรวงพาณิชย์ และอดีตสมาชิกสภาผู้แทนราษฎรจังหวัดอุดรธานี 7 สมัย

## ประวัติ
เฉลิมพล เกิดเมื่อวันที่ 21 มกราคม พ.ศ. 2481 ณ ตำบลบ้านธาตุ อำเภอเพ็ญ จังหวัดอุดรธานี เป็นบุตรของนายสมศักดิ์ และนางคำดี สนิทวงศ์ชัย สมรสกับนางบังอร สนิทวงศ์ชัย มีบุตร-ธิดา ที่เป็นสมาชิกสภาผู้แทนราษฎรจังหวัดอุดรธานี คือนางสาวธิรดา สนิทวงศ์ชัย และนายอรรถพล สนิทวงศ์ชัย สำเร็จการศึกษาระดับ ปกศ.สูง จากวิทยาลัยครูบ้านสมเด็จเจ้าพระยา

## งานการเมือง
อดีตเป็นข้าราชการครู และได้รับเลือกตั้งเป็นประธานสหกรณ์ครูอุดรธานี ก่อนจะลงสนามการเมืองระดับชาติ ลงสมัครรับเลือกตั้งสมาชิกสภาผู้แทนราษฎรจังหวัดอุดรธานี และได้รับเลือกตั้งเป็นครั้งแรก ใน พ.ศ. 2519 สังกัดพรรคกิจสังคม และได้รับเลือกเรื่อยมา จนถึง พ.ศ. 2539 และเข้าได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลนายชวน หลีกภัย และในรัฐบาลพลเอกชวลิต ยงใจยุทธ 

ต่อมาได้ลงสมัครเลือกตั้งในปี พ.ศ. 2544 ในสังกัดพรรคไทยรักไทย แต่แพ้ให้กับนายศราวุธ เพชรพนมพร จนวางในการเมืองระดับชาติ จึงมาลงสมัครรับเลือกตั้งในการเลือกตั้งนายกองค์การบริหารส่วนจังหวัดในประเทศไทย พ.ศ. 2547 ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรกในประเทศไทย กำหนดจัดขึ้นในวันที่ 14 มีนาคม พ.ศ. 2547 เขาได้รับเลือกตั้งเป็นนายกองค์การบริหารส่วนจังหวัดอุดรธานีในสมัยแรก แต่ต่อมาพ่ายแพ้การเลือกตั้งนายกองค์การบริหารส่วนจังหวัดอุดรธานี สมัยที่สอง จึงทำให้ยุติบทบาททางการเมืองไป

### สมาชิกสภาผู้แทนราษฎร
เฉลิมพล สนิทวงศ์ชัย ได้รับการเลือกตั้งเป็นสมาชิกสภาผู้แทนราษฎรทั้งหมด 7 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดอุดรธานี สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดอุดรธานี ไม่สังกัดพรรคการเมือง
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดอุดรธานี สังกัดพรรครวมไทย (พ.ศ. 2529)
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดอุดรธานี สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดอุดรธานี สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดอุดรธานี สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดอุดรธานี สังกัดพรรคความหวังใหม่

## ถึงแก่อนิจกรรม
เฉลิมพล เสียชีวิตด้วยอาการหัวใจหยุดเต้นโดยเฉียบพลัน ณ ตำบลปะโค อำเภอกุดจับ จังหวัดอุดรธานี เมื่อวันที่ 10 กรกฎาคม พ.ศ. 2554 สิริอายุรวม 73 ปี

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดอุดรธานี
หมวดหมู่:สกุลสนิทวงศ์ชัย
หมวดหมู่:ครูชาวไทย
หมวดหมู่:นักการเมืองไทย
หมวดหมู่:รองประธานสภาผู้แทนราษฎรไทย
หมวดหมู่:สมาชิกสภาผู้แทนราษฎรจังหวัดอุดรธานี
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดอุดรธานี
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:พรรคกิจสังคม
หมวดหมู่:พรรคเอกภาพ
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:บุคคลจากมหาวิทยาลัยราชภัฏบ้านสมเด็จเจ้าพระยา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ไพโอเนียร์ 11

**ไพโอเนียร์ 11** () คือยานสำรวจอวกาศแบบไม่มีคนบังคับที่เดินทางระหว่างดาวเคราะห์ ขึ้นสู่อวกาศเมื่อ 6 เมษายน ค.ศ. 1973 เป็นยานสำรวจอวกาศในโครงการไพโอเนียร์ เพื่อศึกษาแถบดาวเคราะห์น้อย, สภาพแวดล้อมรอบดาวพฤหัสบดี, ลมสุริยะ, รังสีคอสมิก และดาวเสาร์ และท้ายที่สุดได้ไกลออกไปในระบบสุริยะ และเฮลิโอสเฟียร์ เป็นการสำรวจแรกที่พบดาวเสาร์ และครั้งที่สองที่บินผ่านแถบดาวเคราะห์น้อย และดาวพฤหัสบดี แต่เนื่องจากข้อจำกัดของพลังงานและระยะทางมากมายในการสำรวจ การสื่อสารได้สูญหายไปตั้งแต่ 30 พฤศจิกายน ค.ศ. 1995

## อ้างอิง

## แหล่งที่มา

* 

## แหล่งข้อมูลอื่น

* Pioneer Project Home Page 
* ''Pioneer 11'' Profile by NASA's Solar System Exploration
* Ted Stryk's ''Pioneer 11'' at Saturn page
* NSSDC ''Pioneer 11'' page
* ''Pioneer Odyssey,'' NASA SP-396, 1977 - This is an *entire book* about the *Pioneer 10* with all pictures and diagrams, on-line.  Scroll down to click on the "Table of Contents" link.
* Pioneer: First to Jupiter, Saturn, and beyond, Richard O. Fimmel, NASA SP-446, 1980, about the Pioneer project but especially about the *Pioneer 11* mission.

หมวดหมู่:ภารกิจสู่ดาวพฤหัสบดี
หมวดหมู่:โครงการไพโอเนียร์
หมวดหมู่:ภารกิจสู่ดาวเสาร์
หมวดหมู่:ภารกิจอวกาศในปี พ.ศ. 2516
ซูโฮ

**คิม จุน-มย็อน** (; ฮันจา: 金俊勉; เกิด 22 พฤษภาคม ค.ศ. 1991) หรือชื่อในวงการ **ซูโฮ** (; ฮันจา: 守護) ซึ่งแปลว่า "ผู้ปกป้อง" ซูโฮ เป็นหัวหน้าวงและนักร้องนำเอ็กโซและเป็นหัวหน้าและนักร้องนำในเอ็กโซ-เค

## ประวัติ

ครอบครัวของซูโฮมีบิดา มารดา ตัวเขาเอง และพี่ชายที่ห่างจากเขาเพียง 4 ปี ครั้งประถมศึกษาเขาเป็นนักเรียนดีเด่นของโรงเรียน พอเรียนมัธยมศึกษาก็ได้เป็นรองประธานสภานักเรียน เมื่อซูโฮอายุ 16 ปี เขาก็กลายเป็นสมาชิกคนแรกของ EXO และกลายเป็นเด็กฝึกหัดที่เอสเอ็ม มีระยะการเทรน 7 ปี ซึ่งนานที่สุดในบรรดาสมาชิกของวง ปัจจุบัน เรียนการแสดงที่มหาวิทยาลัยศิลปะแห่งชาติเกาหลี (Korea National University of Arts) 

## ผลงาน

## ผลงานการแสดง
**Musical** 

### ละครโทรทัศน์

### รายการโชว์

### ภาพยนตร์

## อ้างอิง

หมวดหมู่:ไอดอลชายชาวเกาหลีใต้
หมวดหมู่:นักร้องชายชาวเกาหลีใต้
หมวดหมู่:พุทธศาสนิกชนชาวเกาหลีใต้
หมวดหมู่:สมาชิกของเอ็กโซ
หมวดหมู่:ศิลปินสังกัดเอสเอ็มเอนเตอร์เทนเมนต์
หมวดหมู่:นักร้องจากโซล
หมวดหมู่:นักแสดงชายจากโซล
สุคนธ์ กาญจนาลัย

**สุคนธ์ กาญจนาลัย** (เกิด 5 มีนาคม พ.ศ. 2475) เป็นนักการเมืองชาวไทย อดีตกรรมการกฤษฎีกา อดีตรัฐมนตรีช่วยว่าการกระทรวงพาณิชย์ รัฐบาลบรรหาร ศิลปอาชา อดีตอธิบดีกรมเศรษฐกิจการพาณิชย์ กระทรวงพาณิชย์

## ประวัติ
สุคนธ์ เกิดเมื่อวันที่ 5 มีนาคม พ.ศ. 2475 สำเร็จการศึกษาระดับปริญญาตรี บัญชีบัณฑิต จากคณะพาณิชยศาสตร์และการบัญชี จุฬาลงกรณ์มหาวิทยาลัย และวิทยาลัยป้องกันราชอาณาจักร รุ่นที่ 27

## การทำงาน
สุคนธ์ รับราชการในสังกัดกระทรวงพาณิชย์ เคยได้รับแต่งตั้งเป็นอธิบดีกรมพาณิชย์สัมพันธ์ อธิบดีกรมทะเบียนการค้า และอธิบดีกรมเศรษฐกิจการพาณิชย์ ต่อมาได้รับแต่งตั้งเป็นที่ปรึกษานายกรัฐมนตรี (บรรหาร ศิลปอาชา) ในปี พ.ศ. 2538 และเป็นรัฐมนตรีช่วยว่าการกระทรวงพาณิชย์ ในรัฐบาลบรรหาร ศิลปอาชา

สุคนธ์ ได้รับแต่งตั้งเป็นสมาชิกวุฒิสภา ในปี พ.ศ. 2539 ในวุฒิสภาไทย ชุดที่ 7

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:กรรมการกฤษฎีกาไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.ภ.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลผู้ได้รับรางวัลครุฑทองคำ
วิโรจน์ แสงสนิท

พลเอก **วิโรจน์ แสงสนิท** (เกิด 16 ตุลาคม พ.ศ. 2478) เป็นประธานที่ปรึกษาคณะกรรมการบริษัท ศิครินทร์ จำกัด (มหาชน) อดีตรัฐมนตรีช่วยว่าการกระทรวงกลาโหม ในรัฐบาลบรรหาร ศิลปอาชา อดีตรัฐมนตรีช่วยว่าการกระทรวงคมนาคม ในรัฐบาลอานันท์ ปันยารชุน อดีตผู้บัญชาการทหารสูงสุด และ อดีตราชองครักษ์พิเศษ

## ประวัติ
วิโรจน์ เกิดเมื่อวันที่ 16 ตุลาคม พ.ศ. 2478 ที่ตำบลศรีพนมมาศ อำเภอลับแล จังหวัดอุตรดิตถ์ สำเร็จการศึกษาจากโรงเรียนนายร้อยพระจุลจอมเกล้า รุ่นที่ 5 หลักสูตรโรงเรียนเสนาธิการทหารบก หลักสูตรวิทยาลัยเสนาธิการทหาร รุ่นที่ 18 และหลักสูตรวิทยาลัยป้องกันราชอาณาจักร รุ่นที่ 31

ด้านครอบครัวสมรสกับคุณหญิง ลักขณา แสงสนิท ประธานคณะกรรมการมูลนิธิคุณหญิงลักขณา แสงสนิท และบุตร มีบุตรชาย 3 คน ได้แก่ 
# พันเอก นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จำกัด รองประธานกรรมการ มูลนิธิคุณหญิงลักขณา แสงสนิทและบุตร
# ลวรณ แสงสนิท ปลัดกระทรวงการคลัง รองประธานกรรมการ มูลนิธิคุณหญิงลักขณา แสงสนิท เพื่อโรงเรียนนวมินทราชินูทิศ บดินทรเดชา อดีตอธิบดีกรมสรรพากร และอธิบดีกรมสรรพสามิต
# ธีรลักษ์ แสงสนิท รองปลัดกระทรวงการคลัง และประธานคณะกรรมการการยาสูบแห่งประเทศไทย

## การทำงาน
วิโรจน์ รับราชการทหาร เคยมีส่วนร่วมในการเป็นคณะกรรมการนโยบายแห่งชาติ ในคณะรักษาความสงบเรียบร้อยแห่งชาติ ต่อมาเขาได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลอานันท์ ปันยารชุน ซึ่งจัดตั้งหลังการรัฐประหารของ รสช. พ.ศ. 2534 และเป็นสมาชิกวุฒิสภา ในระหว่างปี พ.ศ. 2535 ถึงปี พ.ศ. 2543 จนได้รับตำแหน่งสูงสุด คือ ผู้บัญชาการทหารสูงสุด ในปี พ.ศ. 2538 ต่อจากนั้นในปี พ.ศ. 2539 เขาได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลบรรหาร ศิลปอาชา

วิโรจน์ ได้เข้าสู่งานการเมืองหลังเกษียณอายุราชการโดยร่วมงานกับพรรคชาติไทย เคยได้รับแต่งตั้งเป็นกรรมการบริหารพรรค และที่ปรึกษาพรรคชาติไทย และเขายังได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคชาติไทย ลำดับที่ 2 ในการเลือกตั้ง พ.ศ. 2544

ในปี พ.ศ. 2546 ดำรงตำแหน่ง ประธานที่ปรึกษาคณะกรรมการบริษัท ศิครินทร์ จำกัด (มหาชน) จนถึงปัจจุบัน

## เครื่องราชอิสริยาภรณ์

### เครื่องราชอิสริยาภรณ์ไทย

 

### ต่างประเทศ

*  :
** พ.ศ. 2512 – 80x80px แกลแลนทรี่ครอส ประดับดาวทอง
** พ.ศ. 2512 – 80x80px เหรียญรณรงค์เวียดนาม
*  :
** พ.ศ. 2513 – 80x80px เหรียญคอมเมนเดชัน (ทหารบก)

*  :
** พ.ศ. 2548 – 80x80px เครื่องอิสริยาภรณ์อุตมะ บักติ เจเมอร์ลัง (เท็นเทรา)

## อ้างอิง

หมวดหมู่:บุคคลจากอำเภอลับแล
หมวดหมู่:ทหารบกชาวไทย
หมวดหมู่:ผู้บัญชาการทหารสูงสุดไทย
หมวดหมู่:นักการเมืองจากจังหวัดอุตรดิตถ์
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกสภากรุงเทพมหานคร
หมวดหมู่:นักการเมืองพรรคชาติไทย
หมวดหมู่:พรรคชาติไทยพัฒนา
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญรัตนาภรณ์ ภ.ป.ร.2
หมวดหมู่:ทหารในสงครามเวียดนาม
หมวดหมู่:ผู้ได้รับเหรียญราชรุจิ ร.จ.ท.9
ภัทรากร ตั้งศุภกุล

**ภัทรากร ตั้งศุภกุล** (เกิด 24 พฤศจิกายน พ.ศ. 2532) ชื่อเล่น **พลอย** เป็นนักแสดงหญิงชาวไทยเชื้อสายจีน อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

## ประวัติ
ภัทรากร ตั้งศุภกุล ชื่อเล่น พลอย เกิดและเติบโตที่จังหวัดลำพูน จบการศึกษาในระดับชั้นมัธยมศึกษา จากโรงเรียนดาราวิทยาลัย ระดับปริญญาตรีที่ คณะนิติศาสตร์ มหาวิทยาลัยเชียงใหม่ (เกียรตินิยมอันดับ 2) ปัจจุบันกำลังศึกษาเนติบัณฑิต และเตรียมสอบตั๋วทนาย  ครอบครัวเป็นชาวไทยเชื้อสายจีน เป็นลูกสาวคนกลาง มีพี่สาว ชื่อรุจีรัฐ ตั้งศุภกุล และน้องชาย ชื่อสรธัญ ตั้งศุภกุล 

ในปี พ.ศ. 2556 ภัทรากรได้เซ็นสัญญากับช่อง 3 เป็นระยะเวลา 6 ปี แล้วได้รับบทในการแสดงเรื่องแรกในเรื่อง *[[สุภาพบุรุษจุฑาเทพ (ละครโทรทัศน์)|สุภาพบุรุษจุฑาเทพ]]* ตอน *[[คุณชายรัชชานนท์ (ละครโทรทัศน์)|คุณชายรัชชานนท์]]* โดยรับบทเป็น จันทา จึงทำให้เป็นที่รู้จักจากละครเรื่องนี้

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

* ละครโทรทัศน์ทั้งหมดด้านล่างนี้ออกอากาศทางแอมะซอนไพรม์วิดีโอ

* ละครโทรทัศน์ทั้งหมดด้านล่างนี้ออกอากาศทางโมโน29

* ละครโทรทัศน์ทั้งหมดด้านล่างนี้ออกอากาศทางอมรินทร์ทีวี

### ซิตคอม

### ละครสั้น

| rowspan = "2"  | 2558 || *[[บันทึกกรรม]]* || *ตอน ปฏิบัติการ (รัก)  *|| ฟ้ารุ่ง || rowspan = "6"  | ช่อง 3
|-
| *[[บันทึกกรรม]]* || * ตอน เผลอรัก นักต้มตุ๋น*  ||แจง
|-
| rowspan = "4"  | 2562 || *[[The Mirror กระจกสะท้อนกรรม]]* || *ตอน สาปร้าย สร้างรัก*  || ใยไหม
|-
| *[[The Mirror กระจกสะท้อนกรรม]]*|| *ตอน เวลาของความรัก* || เลิฟลี่ (มนุษย์ต่างดาว) / พิมพ์จันทร์ (มนุษย์บนโลก)
|-
|* [[The Mirror กระจกสะท้อนกรรม]]*|| *ตอน เผลอรักนักต้มตุ๋น*  ||แจง
|-
|* [[The Mirror กระจกสะท้อนกรรม]]*||*ตอน ปฏิบัติการ (รัก) ขนหัวลุก*  ||ผีฟ้ารุ่ง (ฟ้า) 
|-
| 2565
| *[[Club Friday The Series Love & Belief ความรักกับความเชื่อ]]*  || *รัก 7 ปี* || เจแปน || ช่องวัน
|-
| rowspan = "2"  | 2568 || Club Friday The Series  || *เลือกคนที่เรารักหรือรักเรา*|| แพร || ช่องวัน
|-
|}

### ภาพยนตร์

### เพลง
* Gift เพลงประกอบละคร บุษบาเร่ฝัน ร่วมกับ ราศรี บาเล็นซิเอก้า และ ลิปตา (2559)

### มิวสิกวิดีโอ
* Gift เพลงประกอบละคร บุษบาเร่ฝัน (2559)

### [[:en:Master of ceremonies|พิธีกร]]
** ออนไลน์ **
* **พ.ศ. 2565** : ทางช่อง YouTube:Ploy Ptk

## อ้างอิง

## แหล่งข้อมูลอื่น
* 

หมวดหมู่:นักแสดงจากจังหวัดลำพูน
หมวดหมู่:บุคคลจากโรงเรียนดาราวิทยาลัย
หมวดหมู่:บุคคลจากคณะนิติศาสตร์ มหาวิทยาลัยเชียงใหม่
หมวดหมู่:นักแสดงอิสระชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงละครโทรทัศน์หญิง
หมวดหมู่:นักแสดงภาพยนตร์หญิงชาวไทย
หมวดหมู่:นางแบบไทย
หมวดหมู่:ยูทูบเบอร์ชาวไทย
หมวดหมู่:ยูทูบเบอร์หญิง
หมวดหมู่:นักแสดงหญิงชาวไทยในศตวรรษที่ 21
หมวดหมู่:พุทธศาสนิกชนชาวไทย
หมู่เกาะเทาซันด์

thumb|หนึ่งในเกาะที่เล็กที่สุดของหมู่เกาะเทาซันด์ มีต้นไม้หนึ่งต้นและพุ่มไม้ 2 พุ่ม

**หมู่เกาะเทาซันด์** () ประกอบด้วยหมู่เกาะ 1,864 เกาะ อยู่ตรงบริเวณที่แม่น้ำเซนต์ลอว์เรนซ์ตอนบนขยายกว้างออก ส่วนหนึ่งอยู่ในรัฐนิวยอร์ก สหรัฐอเมริกา และอีกส่วนหนึ่งอยู่ทางตอนใต้ของเมืองคิงส์ตันในรัฐออนแทรีโอ ประเทศแคนาดา

ขนาดของเกาะมีตั้งแต่ 40 ตารางไมล์ (100 ตารางกิโลเมตร) ไปจนถึงเกาะเล็ก ๆ ที่มีที่พักอาศัยอยู่หลังเดียวหรือโขดหินที่ไม่มีคนอาศัยอยู่ ทั้งนี้การนับจำนวนเกาะมีเกณฑ์คือ อยู่เหนือจากระดับน้ำประจำปี, มีพื้นที่อย่างน้อย 1 ตารางฟุตและมีต้นไม้ที่ยังมีชีวิตอยู่อย่างน้อย 2 ต้น


ไฟล์:DSCN4270 thousandislands e.jpg
ไฟล์:Carlb-1000-isles.jpg
ไฟล์:Thousand Islands House.JPG
ไฟล์:Thousand Islands single house.jpg


## อ้างอิง

## ดูเพิ่ม

เทาซันด์
เทาซันด์
หมวดหมู่:ธรณีสัณฐานในรัฐออนแทรีโอ
เทาซันด์